U sklopu vježbe **„Osmoza i površina“** (vidi protokol u repozitoriju pod Laboratorijski pokusi - protokoli) na praktikumu ste izmjerili masu cjelovitog i ukupnu masu nasjeckanih komadića krumpira (a) na početku pokusa te (b) nakon inkubacije u trajanju od 1 sat.

Nakon završetka 1-satne inkubacije, odlučili smo vratiti krumpir u destiliranu vodu na daljnju inkubaciju. Izmjerene su mase nakon 24 sata inkubacije. Rezultati su sljedeći:

Masa cjelovitog valjka nakon 24 sata = 6,243 g

Ukupna masa nasjeckanih komadića nakon 24 sata = 6,967 g

Vaš je zadatak izračunati % porasta mase cjelovitog valjka te % porasta ukupne mase svih nasjeckanih komadića krumpira. Usporedite rezultat 24-satne inkubacije s rezultatima 1-satne inkubacije. Je li promjena nakon 24-satne inkubacije izraženija? Dobivene rezultate prodiskutirat ćemo na sljedećem terminu praktikuma.